Na temelju članka 391. Zakona o vlasništvu i drugim stvarnim pravima ("Narodne novine" RH br. 91/96, 68/98, 137/99, 22/00, 73/00, 114/01, 146/08,  38/09, 153/09, 143/12 i 152/14) i Odluke Gradskog vijeća Grada Crikvenice od 18. travnja 2019. godine, objavljuje se 

NATJEČAJ

za prodaju građevinskog zemljišta u vlasništvu/suvlasništvu Grada Crikvenice:
- zk.č.br. 1316/1 – pašnjak, površine 429 m2 iz zk.ul. 3462 k.o. Crikvenica;
- zk.č.br. 1317/1 – pašnjak, površine 217 m2 iz zk.ul. 3462 k.o. Crikvenica i  

- suvlasnički dio i to 32/432 dijela zk.č.br. 1318/1 – pašnjak, površine 13,40 m2 iz zk.ul. 161 k.o. Crikvenica. 
Nekretnine se ne prodaju pojedinačno već zajedno kao cjelina. Sve čestice predstavljaju katastarsku česticu oznake 2447/1 k.o. Crikvenica.
-početna kupoprodajna cijena iznosi 750,00 kuna/m2 odnosno ukupno 

 494.550,00 kuna.  
OPĆI UVJETI NATJEČAJA
1. Pravo učešća u natječaju imaju sve fizičke osobe koje su hrvatski državljani i mogu dokazati  pravni interes za kupnju građevinskog zemljišta.  

   Pravo učešća imaju i domaće  pravne osobe uz priloženo rješenje o registraciji 

tvrtke.
   Ponuditelji su dužni uplatiti jamčevinu u iznosu od 10% od ukupne početne kupoprodajne cijene, odnosno 49.455,00 kuna.
2. Porez na dodanu vrijednost za građevinsko zemljište za koje je izdan izvršni akt kojim se odobrava građenje odnosno porez na promet nekretnina za zemljište za koje nije izdan izvršni akt, snosi kupac.  

3. Pismene ponude u skladu s natječajnom dokumentacijom predaju se u zapečaćenim  omotnicama na adresu GRAD CRIKVENICA, Tomislavova 85, s naznakom "PONUDA ZA NATJEČAJ ZA PRODAJU GRAĐEVINSKOG ZEMLJIŠTA - NE OTVARATI". 

4. Ponude se predaju u roku 8 dana od dana objave obavijesti o raspisivanju natječaja u novinama i na web-stranici Grada, zaključno do 21. svibnja 2019. do 10,00 sati.

5. Otvaranje ponuda izvršit će se dana 21. svibnja 2019. godine u 12,00 sati u sali za  sastanke Grada Crikvenice, Ulica kralja Tomislava 85.

6. Troškove ovjere kupoprodajnog ugovora kod javnog bilježnika snosi kupac.
7. Grad Crikvenica je ovlaštena odbiti sve ponude, odustati od prihvaćene ponude i opozvati natječaj bez prava bilo kojeg sudionika na bilo kakav zahtjev prema Gradu Crikvenici izuzev prava na povrat jamčevine.

8. Ponuditelj je obvezan sklopiti ugovor o kupoprodaji prema prijedlogu Grada Crikvenice u roku od 15 dana od dana kada je izvješten o odabiru ponude.

POSEBNI UVJETI NATJEČAJA
1. Poseban uvjet svim natjecateljima je da su prema Gradu Crikvenici, Eko-Murvici d.o.o.  i  VIO Žrnovnica Crikvenica Vinodol d.o.o. podmirili sve dospjele obveze.
2. Nekretnine koje se prodaju se nalaze unutar zone gradnje poslovno-stambenih građevina (M2-2). Posebna obveza ponuditelja je dati izjavu kako će u slučaju prihvata ponude na predmetnim nekretninama sagraditi isključivo poslovni objekt te je suglasan da se u ugovoru o kupoprodaji odredi kako u slučaju da kod ishođenja lokacijske ili građevinske ili uporabne dozvole proizlazi kako je riječ o stambenom objektu ili mješovito poslovno- stambenom objektu, Grad Crikvenica ima pravo raskinuti ugovor pri čemu je obveza Grada Crikvenice vratiti isključivo primljeni iznos cijene bez kamate, a ponuditelj nema pravo na povrat bilo kakvih ulaganja, naknade štete ili vrijednosti izgrađenog objekta. 

4. Ponuditelj je posebno obvezan dati izjavu kako je suglasan da se u kupoprodajni ugovor stavi klauzula kako ponuditelj nema pravo prodaje nekretnine trećoj osobi prije ishođenja uporabne dozvole, a što će se upisati u zemljišne knjige (zabrana raspolaganja). 

MJERILA ZA ODABIR NAJPOVOLJNIJE PONUDE 
1. Zemljišta koja su predmet natječaja prodat će se onoj osobi koja ponudi najvišu cijenu i zadovoljava posebne uvjete natječaja.

2. Ukoliko dva ili više natjecatelja ponude istu cijenu i udovolje općim i posebnim uvjetima, prioritet ostvaruje onaj čija je ponuda prije zaprimljena.
SADRŽAJ PONUDE
1. Pismena ponuda s nazivom (osobni podaci) i adresa natjecatelja.

2. Ponuđena cijena za nekretnine.

3. Dokaz o hrvatskom državljanstvu za fizičke osobe.

4. Rješenje o registraciji za pravne osobe.

5. Dokaz o uplati jamčevine od 10% početne kupoprodajne cijene, na žiro-račun              Grada Crikvenice broj HR272402006-1805300007, s pozivom na broj 68 7757-OIB ponuditelja s naznakom u opisu “jamčevina za kupoprodaju nekretnina”.

6. Broj tekućeg ili žiro računa za povrat jamčevine ponuditeljima čije ponude ne budu odabrane.
7. Potvrde Grada Crikvenice, Eko-Murvice d.o.o. i VIO Žrnovnica Crikvenica Vinodol d.o.o. o podmirenim obvezama. 
8. Izjava o prihvaćanju uvjeta iz Natječaja, te Izjave o prihvaćanju posebnih obveza ponuditelja.
Obavijesti vezane za predmetni natječaj možete dobiti u Upravnom odjelu za investicije, prostorno uređenje i imovinu, Odsjeku za upravljanje imovinom neposredno ili na telefon 455-442.
                                                                                          Grad Crikvenica
KLASA: 940-01/19-01/33
UR.BROJ: 2107/01-07/05-19-5
